ເກົາຫຼີ​ເໜືອ ​​ຍິງ​ປືນ​ໃຫຍ່ ເຂົ້າ​ໄປ​ໃກ້​ກັບ ​ເຂດ​ແດນ​ທາງ​ທະ​ເລ​ ຂອງເກົາຫຼີໃຕ້
ເກົາຫຼີໃຕ້ວ່າ ເກົາຫຼີເໜືອ ​ຍິງລູກປືນ​ໃຫຍ່ ຫຼາຍສິບ​ລູກ ເຂົ້າ​ໄປ​ໃນ​ເຂດແດນທາງທະ​ເລ​ ເບື້ອ​ງ​ຕາ​ເວັນ​ອອກຂອງ​ຕົນ ​ໃກ້​ກັບ​ເຂດ​ປອດ​ທະຫານ​.
ກອງທັບເກົາຫຼີໃຕ້ ກ່າວວ່າ ເກົາຫຼີເໜືອ ໄດ້ຍິງປືນໃຫຍ່ຫຼາຍລູກ ເຂົ້າໄປໃນບໍລິເວນນຶ່ງ ໃກ້ກັບເຂດແດນທາງທະເລຂອງຕົນ ໂຄສົກຂອງກອງເສນາທິການຮ່ວມ ຂອງກອງທັບເກົາຫຼີໃຕ້ ກ່າວວ່າ ລູກປືນໃຫຍ່ຫຼາຍສິບລູກ ຖືກຍິງເຂົ້າໄປໃນເຂດແດນ ທະເລ ເບື້ອງຕາເວັນອອກຂອງຕົນ ໃກ້ກັບເຂດປອດທະຫານ ທີ່ແບ່ງແຍກຄອມມິວນິສ ເກົາຫຼີເໜືອທີ່ປິດລັບ ຈາກເກົາຫຼີໃຕ້ ທີ່ເປັນປະຊາທິປະໄຕ ການຍິງປືນໃຫຍ່ດັ່ງກ່າວ ແມ່ນມີຂຶ້ນ ນຶ່ງມື້ຫຼັງຈາກທີ່ເກົາຫຼີເໜືອ ໄດ້ທົດລອງຍິງ ລູກສອນໄຟຂີປະນາ ວຸດ 2 ລູກ ເຂົ້າໄປໃນເຂດນ່ານນ້ຳ ທີ່ແບ່ງແຍກຍີ່ປຸ່ນ ອອກຈາກແຫຼມເກົາຫຼີ ພຽງຢາງ ໄດ້ທຳການຍິງຈະຫລວດ ແລະປືນໃຫຍ່ ຫຼາຍໆບັ້ນ ໃນ 2-3 ເດືອນທີ່ຜ່ານມານີ້ ເຖິງແມ່ນວ່າໄດ້ທຳການທາບທາມ ສັນຕິພາບກັບໂຊລ ມາຫຼາຍຄັ້ງແລ້ວກໍຕາມ ລວມທັງການຕັດ ສິນໃຈເຂົ້າຮ່ວມງານມະຫະກຳກິລາ ເອຊຽນເກມ ທີ່ຈະຈັດຂຶ້ນ ໃນທ້າຍເດືອນກັນຍາ ແລະ ຕົ້ນເດືອນຕຸລາ ປີນີ້ ຢູ່ເມືອງ Incheon ຂອງເກົາຫຼີໃຕ້ ໂຄສົກກະຊວງເຕົ້າໂຮມຊາດຂອງເກົາຫຼີໃຕ້ ບອກກັບບັນດາ ນັກຂ່າວໃນວັນຈັນມື້ນີ້ ວ່າບັນດາຜູ້ຕ່າງໜ້າຂອງທັງສອງຝ່າຍ ຈະພົບປະກັນໃນວັນພະຫັດອາທິດນີ້ ຢູ່ທີ່ໝູ່ບ້ານສະຫງົບເສິກ Panmunjom ເພື່ອປຶກສາຫາລື ການເຂົ້າຮ່ວມເອຊຽນເກມ ຂອງເກົາຫຼີເໜືອ ພຽງຢາງ ວາງແຜນ ທີ່ຈະສົ່ງ ນັກກິລາແລະກອງເຊຍ ຈຳນວນ 150 ຄົນ ໄປຮ່ວມ ເອຊຽນເກມ